b'\n_START_ARTICLE_\nFranjo Zdravi\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nMedicino je \xc5\xa1tudiral na Medicinski fakulteti na Dunaju, v Beogradu, v Ljubljani in v Bologni, kjer je leta 1945 tudi diplomiral. Kirur\xc5\xa1ko specializacijo je kon\xc4\x8dal v Ljubljani (1954), ter 1971 doktoriral na Medicinski fakulteti v Ljubljani. V plasti\xc4\x8dni in opeklinski kirurgiji se je izpopolnjeval na kliniki v Edinburghu in ZDA. Leta 1945 se je zaposlil na kirur\xc5\xa1ki kliniki v Ljubljani in tu pomagal 1950 organizirati oddelek za plasti\xc4\x8dno kirurgijo in opekline, ki je leta 1970 postal samostojna klinika._NEWLINE_Objavil je 39 strokovnih \xc4\x8dlankov, od tega 14 v tujih revijah, ter izdelal scenarije za 5 izvirnih medicinskih filmov.'